**Alsó- Tisza-menti Önkormányzati Társulás**





**Feladatellátójától**

**Csanyteleki Polgármesteri Hivatal Vezetőjétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/28-5/2020.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa Elnöke** döntéséhez

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**Tisztelt Elnök úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** - a Társulás Társulási Tanácsa - **feladat- és hatáskörét a polgármester** - a Társulás Társulási Tanácsa Elnöke - **gyakorolja.** Ez azt jelenti, hogy a Társulás Társulási Tanácsa sem tart ülést, döntést nem hoz, mert helyette és nevében a Polgármester úr – helyébe lépő Elnök úr - jogosult eljárni. Ennek a rendelkezésnek megfelelve nyújtom be Önnek a tárgyi előterjesztés jóváhagyásra, az alábbiak figyelembe vétele mellett.

Tájékoztatom Önt arról, hogy az Áht. 91. § (1) bekezdése értelmében a zárszámadási rendelet-tervezetével együtt a Társulás Társulási Tanácsa elé be kell terjeszteni a Kincstár 68/B. § szerinti jogosultsága alapján általa lefolytatott vizsgálat eredményét tartalmazó jelentést, amely az *önkormányzat és az önkormányzati hivatal éves költségvetési beszámolójára* vonatkozik. Ettől most a fent írtak miatt el kell térni. A *Kincstár* *nem fogalmazott meg javaslatokat, ugyanakkor a jelentésében rögzítette, hogy az önkormányzat és az önkormányzati hivatal gazdálkodásáról szóló 2018. évi költségvetés teljesítését, vagyoni és pénzügyi, gazdálkodásának eredményét bemutató éves költségvetési beszámoló az önkormányzat és az önkormányzati hivatal pénzügyi helyzetéről megbízható és valós képet mutatott.*

Emlékeztem Önt arra, hogy a Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztálya *az önkormányzat és annak hivatala 2018. évi költségvetési évre vonatkozóan pénzügyi szabályszerűségi vizsgálatot végzett, melyet az elmúlt évben azzal zárt le, hogy elfogadta az ellenőrzésre tett javaslatok intézkedési tervbe foglalását.*

Idén napján ennek az ellenőrzésnek az *utóellenőrzési vizsgálata* vette kezdetét, amelynek alapja már az elmúlt év (2019.) teljes időszaka, amely összehasonlítási alapot ad a Társulás és az általa fenntartott intézmények 2018. évi költségvetési gazdálkodása során alkalmazott jogszabályi rendelkezések betartása szabályszerűségére.

A Társulás Társulási Tanácsa a 14/2019. (V. 31.) Atmöt határozatával jóváhagyta azt az *intézkedési tervet, amely az Alsó- Tisza-menti Önkormányzati Társulás esetén 1, Gondozási Központ Rózsafüzér Szociális Otthon esetén 4, Remény Szociális Alapszolgáltató Központ esetén 5, Alsó- Tisza-menti Többcélú Óvodák és Mini Bölcsődék esetén 5, míg az Esély Szociális Alapellátási Központ esetén 2 feladat végrehajtását jelölte meg.*

Az utóellenőrzés megállapítása értelmében a Társulás és az érintett intézmények vezetői **minden intézkedési tervben megjelölt feladatot a megadott határidőn belül teljesítettek, ezért további intézkedés nem szükséges.** Ezzel a dokumentummal, az utóellenőrzés is lezárult.

**Tisztelt Elnök úr!**

Indítványozom a tárgyi előterjesztésben, annak határozatba foglalását, változtatás nélküli elfogadását, a tárgyi előterjesztéshez csatolt MÁK által kiadott ellenőrzési jelentésben foglaltak tudomásul vételét.

C s a n y t e l e k, 2020. június 10.

Tisztelettel:

……………………………….

Kató Pálné

**…/2020. (VI. .. .) Atmöt Elnöke határozat**

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** helyébe **lépő Társulás Társulási Tanácsa feladat- és hatáskörét a Társulás Társulási Tanácsa Elnöke gyakorolja. A Társulás Társulási Tanácsa Elnökeként a fent írt Kormányrendeletben foglaltaknak megfel**elve az alábbi döntést hoztam.

A Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztály Vezetője által ÖPSZEF/1130-7/2020. iktatószám alatt kiadott 1. melléklete (179/2018. UTÓ) szerint  **az Alsó-Tisza-menti Önkormányzati Társulás és az általa irányított költségvetési szervek 2018. évi költségvetési gazdálkodása szabályszerűségi pénzügyi ellenőrzése utóellenőrzésének megállapításai ellenőrzési jelentésében foglaltakat tudomásul veszi** azzal, hogy tárgyban további intézkedés megtételét nem tartja szükségesnek.

**Határozatról értesítést kap:**

* MÁK Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztály Vezetője (Szeged)
* Erhard Gyula a Társulás Társulási Tanácsa Elnöke (Csanytelek)
* Remény Szociális Alapszolgáltató Központ intézményvezetője (Csanytelek)
* Gondozási Központ Rózsafüzér intézményvezetője (Tömörkény)
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Esély Szociális Alapellátási Központ Vezetője (Csongrád)
* Kató Pálné j feladatellátó jegyző és általa
* Tóth Józsefné Adó- és Pénzügyi Iroda Vezetője
* Irattár